*Projekts*

2015. gada \_\_\_.\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr. .§)

**Grozījumi Ministru kabineta 2008.gada 30.septembra noteikumos Nr.817 “Noteikumi par darbības programmas “Infrastruktūra un pakalpojumi” papildinājuma 3.4.1.4.aktivitāti “Vēsturiski piesārņoto vietu sanācija””**

*Izdoti saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu*

Izdarīt Ministru kabineta 2008.gada 30.septembra noteikumos Nr.817 “Noteikumi par darbības programmas “Infrastruktūra un pakalpojumi” papildinājuma 3.4.1.4.aktivitāti “Vēsturiski piesārņoto vietu sanācija”” (2008, 164. nr.; 2010, 121. nr., 206. nr.; 2011, 60. nr.; 2012, 160. nr.; 2013, 135. nr., 212. nr.; 2014, 77. nr., 200. nr.; 2015, 35. nr.) šādus grozījumus:

1. Aizstāt 9.2.apakšpunktā vārdus “būvprojekta izstrādes” ar vārdiem “sanācijas darbu projekta izstrādes, būvprojekta izstrādes”.

2. Izteikt 9.5.apakšpunktu šādā redakcijā:

“9.5. sanācijas darbu, tai skaitā būvdarbu izmaksas;”.

3. Izteikt 10.punktu šādā redakcijā:

“10. Šo noteikumu 9.punktā minētās izmaksas ir attiecināmas, ja tās pamatotas ar piegādes, pakalpojumu vai būvdarbu līgumu. Nav attiecināmas izmaksas, kas radušās, pamatojoties uz darba līgumu.”

4. Papildināt noteikumus ar 10.1 punktu šādā redakcijā:

“10.1 Lielā projekta ievaros var būt šādas neattiecināmas izmaksas:

10.1 1. juridisko pakalpojumu izmaksas, kas nepārsniedz 512 000 *euro*;

10.1 2. projekta vadības izmaksas, kas nepārsniedz 503 000 *euro*;

10.1 3. projekta iesniegumā norādītās neattiecināmās sanācijas darbu izmaksas, kas nepārsniedz 497 600 *euro*;

10.1 4. visas projektā paredzētās izmaksas, ko finansējuma saņēmējs projektā veic pēc 2015.gada 31.decembra, tai skaitā šo noteikumu 10.1 1.apakšpunktā un noteikumu 10.1 2.apakšpunktā minētās izmaksas, un kas kopsummā nepārsniedz 22 037 691 *euro*”.

5. Izteikt 13.punkta otro teikumu šādā redakcijā:

“Lielā projekta izmaksās var iekļaut arī šo noteikumu 10.1 punktā minētās izmaksas.”

6. Izteikt 58.punkta otro teikumu šādā redakcijā:

“Lielā projekta finansējuma saņēmējs visas lielā projekta aktivitātes īsteno un pilnībā pabeidz, nodrošinot lielā projekta mērķa sasniegšanu, līdz 2019.gada 31.martam.”

7. Papildināt 61.punktu ar otro teikumu šādā redakcijā:

“Ierosinot grozījumus lielajā projektā, finansējuma saņēmējs sagatavo izmaiņu priekšlikumu saskaņā ar Eiropas Komisijas 2006.gada 8.decembra regulas Nr. [1828/2006](http://eur-lex.europa.eu/eli/reg/2006/1828?locale=LV), kas paredz noteikumus par to, kā īstenot Padomes Regulu (EK) Nr. [1083/2006](http://eur-lex.europa.eu/eli/reg/2006/1083?locale=LV), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr. [1080/2006](http://eur-lex.europa.eu/eli/reg/2006/1080?locale=LV) par Eiropas Reģionālās attīstības fondu, XXI pielikumu.”

Ministru prezidente L. Straujuma

Vides aizsardzības un reģionālās

attīstības ministrs K. Gerhards

Iesniedzējs:

vides aizsardzības un reģionālās

attīstības ministrs K. Gerhards

Vīza:

valsts sekretārs G. Puķītis

11.12.2015. 12:09

392

VARAM Investīciju politikas departamenta

Programmu vadības nodaļas vecākā eksperte

Dana Heiberga, 66016759

[Dana.Heiberga@varam.gov.lv](mailto:Dana.Heiberga@varam.gov.lv)